

# JÕELÄHTME VALLAVALITSUS

Maa- ja Ruumiamet

Transpordiamet

Politsei- ja Piirivalveamet

Päästeamet 31.03.2025 nr 6-4/1666

**Loo alevik Biotiigi, Vahe tee 2 ja Vahe tee 4 maaüksuste detailplaneering**

Teatame teile, et **Loo alevik Biotiigi, Vahe tee 2 ja Vahe tee 4 maaüksuste detailplaneeringu avalik väljapanek toimub 21.04.–20.05.2025 ning avalik arutelu toimub Jõelähtme vallamajas 28.05.2025 kell 16:00.**

Loo alevik Biotiigi, Vahe tee 2 ja Vahe tee 4 maaüksuste detailplaneeringukoostamine algatati Jõelähtme Vallavolikogu 16.04.2020 otsusega nr 401.

Planeeringuala hõlmab maaüksuseid Biotiigi (katastritunnus 24504:002:0494), Vahe tee 2 (katastritunnus 24504:002:0362), Vahe tee 4 (katastritunnus 24504:002:0496), Vahe tee lõik 1 (katastritunnus 24501:001:0236) ning osaliselt 11110 Nehatu-Loo-Lagedi tee L1 (katastritunnus 24504:002:0654) ja Kaldase park (katastritunnus 24504:002:0588). Planeeringuala asub Loo aleviku keskosas. Planeeritava ala suuruseks ca 4,5 ha. Juurdepääs planeeringualale toimub riigi kõrvalmaanteelt nr 11110 Nehatu-Loo-Lagedi tee.

Planeeringuga jagatakse Biotiigi katastriüksus 13-ks erinevaks krundiks: kolmeks ridaelamumaa, neljaks ühepereelamu- või kaksikelamumaa (võimalik liita ridaelamumaa kruntideks) ning kuueks teemaa krundiks. Vahe tee 2 ja Vahe tee 4 kruntidele moodustatakse kolm uut äri- ja tootmismaa krunti, kuhu on lubatud kuni kolme hoone püstitamine, et võimaldada piirkonna vee-ettevõtjal vajadusel arendada piirkonna veevärgiga seonduvat taristut.

Detailplaneering sisaldab ettepanekut kehtiva üldplaneeringu muutmiseks maakasutuse juhtotstarbe osas.

Detailplaneeringu avalikul väljapanekul olevate materjalidega saab tutvuda avaliku väljapaneku ajal Jõelähtme valla kodulehel ([joelahtme.kovtp.ee](http://www.joelahtme.ee)).

Arvamused ning ettepanekud saata detailplaneeringu avaliku väljapaneku jooksul e-posti aadressile kantselei@joelahtme.ee või paberkandjal Jõelähtme Vallavalitsusele aadressil Postijaama tee 7, Jõelähtme küla, 74202, Jõelähtme vald.

Arutelul osalemiseks palume registreerida end hiljemalt 27.05.2025 e-posti aadressil kantselei@joelahtme.ee.

Lugupidamisega

(digitaalset allkirjastatud)

Andrus Umboja

vallavanem

Gerli Liivoja

6054879 gerli@joelahtme.ee